### 4.     Bosætning - Bosætningsstrategi 2021

**Åbent**

Sagsnr.: 326-2020-75918       J.nr.: 00.13.02           Dokumentnr.:
326-2021-126749

**Sagstype**

Beslutning

**Resume og sagens baggrund**

Forslag til ny bosætningsstrategi til erstatning af
strategien fra 2015.

**Indstillinger**

Direktionen anbefaler, at bosætningsstrategien godkendes.

**Behandling**

Direktion, Økonomiudvalget, Kommunalbestyrelsen.

**Sagsfremstilling**

Kommunalbestyrelsen vedtog 30. september 2015 en
bosætningsstrategi, som ikke senere har været revideret, selvom kommunen og
samfundet omkring har udviklet sig i mellemtiden.
I Kalundborg Kommune er virksomhederne stadig i vækst, Kalundborg er i
mellemtiden blevet en uddannelsesby, og kultur- og fritidslivet er blevet styrket med [adresse] i Kalundborg, Kultur- og
idrætshallerne i Høng, havnebad i [adresse] og rundt i kommunen sker en øget
attraktivitet for borgerne drevet af lokale ildsjæle bl.a. støttet af Få det
fixet-puljen.

I tiden siden bosætningsstrategien 2015 har
Kommunalbestyrelsen vedtaget en ny udviklingsstrategi og har udvidet visionen,
som nu lyder, at ”Kalundborg Kommune er et godt sted at bo og leve, uddanne
sig, arbejde og drive virksomhed”. Forslaget til en ny bosætningsstrategi tager
afsæt i strategien fra 2015, Kommunalbestyrelsens vision og
udviklingsstrategien.

En vigtig forudsætning for, at Kalundborg Kommune fremover
udvikler sig positivt og bæredygtigt, er, at eksisterende borgere vælger at
blive boende, og at nye flytter til. Bosætningsstrategien
vil blive fulgt op af handleplaner, hvor målgrupperne vil være kompas for
indsatserne.

**Økonomiske konsekvenser**

Opfølgende handleplaner og indsatser der igangsættes for at
opfylde intentionerne i bosætningsstrategien, finansieres indenfor det budget,
Kommunalbestyrelsen har afsat til bosætning.

**Direktionens møde den 12. april
2021:**

Anbefales.

**Økonomiudvalgets møde den 21.
april 2021:**

Udsat.

**Økonomiudvalgets møde den 19.
maj 2021:**

Anbefales med redaktionelle rettelser.

Liste Ø tager forbehold.

**Bilag**

|  |  |
| --- | --- |
| Bosætningsstrategi\_Kalundborg\_Kommune\_2021\_ENDELIG | 326-2021-126751 |